Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: * OKJ = 7/1993. (XII. 30.) MüM rendelet az Országos Képzési Jegyzékről.
Paragraph Index: 17

7. Gyámügyi és gyermekvédelmi igazgatási feladatok Az I. besorolási osztályban: egyetemi szintű általános orvos, jogász, szociológus, pszichológus, szociálpolitikus, humánszervező vagy közgazdasági felsőoktatásban szerzett szakképzettség; egyetemi vagy főiskolai szintű szociális munkás, pedagógus szakképzettség; főiskolai szintű egészségügyi felsőoktatásban szerzett szakképzettség; főiskolai szintű gyógypedagógus, szociálpedagógus, szociális szervező, személyügyi szervező vagy államigazgatási és szociális igazgatási szakképzettség. Az I. besorolási osztályban kiemelt munkakör: Gyámügyi igazgatási munkakör a városi gyámhivatalban: jogász szakképzettség; főiskolai szintű államigazgatási és szociális igazgatási szakképzettség; egyetemi vagy főiskolai szintű pedagógus szakképzettség és legalább 3 éves gyámügyi vagy gyermekvédelmi gyakorlat; egyetemi vagy főiskolai szintű végzettség és szakirányú (szakosító) továbbképzésben szerzett szociális szakigazgatási szervező szakképzettség. A II. besorolási osztályban: Gyámügyi igazgatási munkakör (a városi gyámhivatal kivételével): középiskolai végzettség és az OKJ szerinti: szociális gyermek- és ifjúságvédelmi ügyintéző, szociális asszisztens, szociális gondozó és szervező szakképesítés.

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes